{
  "1": "Đêh vlôh, gô atăq xôq ka oh ay mư Phê-bê, dro oh ay ku 'wot, kung laa adro hơu varơuq ku Tayuup Vah aduq Xen-kơ-rêê,",
  "2": "xôq oh ay hnoq ik tiip đonq mư đom Lôôk, tyauq trôôk dong xưnq dii khơl vah, ji truh wăk tajưp mư đom tôôy varơuq leq đơu mư duh truh oh ay. Vii mư kung heq laa adro wăk tajưp ka 'ngưưng dro, hloay ka kadih gô kung đanưq.\n\\ts\\*\n\\p",
  "3": "Vôôch hrok Bêê-rit-siin ji A-quui-laa, khơl 'wơyq kung varơuq dơơp ku gô đom Lôôk Wơt Dêh Jê-xu,",
  "4": "nưq laa khơl adro heq hôôk kaxêêt xăk riilh ni vii kơq xăk riilh ku gô, leh vơơ muuyq dro gô kamh ơơn oot, đơu dêq hloay kaluh tayuup vah ku kaluh tamooi daak kadrơơy đnoyq,",
  "5": "ji vôôch hrok  tayuuq vah aduq hnhư oot. Vôôch hrok Ê-baai-nêêt, oh ay xung xiaq ku gô, đơu ay nưq laa raak plaay drơơyq dik ku dêh A-si ka Lôôk Wơt Dêh.\n\\ts\\*",
  "6": "Vôôch hrok Ma-rii, adro heq dơơp varơuq thier  pơơl hwơơl vii oh ay.\n",
  "7": "Vôôch hrok An-trô-ni-kơ ji Ju-ni-aa, adro takuul takiel ku gô, ji 'wơyq achung tuu ku gô, vaar dro nưq laa khơl dro ra uk ra aar katuul đom khơl jah rơơlh, đơu oot kung heq măn đom Lôôk Wơt Dêh adroyq gô.",
  "8": "Vôôch hrok Am-lii-aa, 'wơyq xung xiaq ku gô đom Lôôk.\n\n\\ts\\*",
  "9": "Vôôch hrok U-rơ-baanh, 'wơyq achung varơuq ku 'wot đom Lôôk Wơt Dêh, ji Êch-taa-chy, 'wơyq xung xiaq ku gô.",
  "10": "Vôôch hrok A-be-lơ, adro jah tiip nhonq đom Lôôk Wơt Dêh. Dayh vôôch hrok khơl manih đom kôôch hnhư ku A-rich-tô-bu.",
  "11": "Dayh vôôch hrok Hê-rô-đi-ôn, adro takuul takiel ku gô. Vôôch hrok dro leq laa kôôch hnhư ku Naat-xiit, laa khơl adro măn đom Lôôk.\n\n\\ts\\*",
  "12": "Vôôch hrok Tri-phe-nơ ji Tri-phô-sơ, khơl adro chiuq pơơl hwơơl đom Lôôk. Vôôch hrok Beet-xi-đơ xung xiaq, adro heq dơơp varơuq thier gleh glơơl đom Lôôk.",
  "13": "Vôôch hrok Ru-phu, adro jah rơơlh đom Lôôk, kung miq ku ay nưq ji ku gô.",
  "14": "Vôôch hrok A-sin-kơ-rich, Phơ-lê-gôn, Heet-me, Ba-trô-ba, Heet-ma, ji khơl oh ay măn dii oot.\n\n\\ts\\*",
  "15": "Vôôch hrok Phi-lô-lô-gơ ji Ju-lii, Nêê-rêê ji ay kadrê ay nưq, kung Ô-liim ji dêq hloay khơl vah măn dii oot.",
  "16": "Dayh kahnoq xuum kuul vado mamuuyq bơơn kabiin hiip vah. Dêq hloay kaluh tayuup vah ku Lôôk Wơt Dêh vôôch hrok oh ay.\n\n\\ts\\*\n\\p",
  "17": "Mot kadrơơy, wơoy oh ay, gô ahmưk nhăk oh ay rơơt rolh dii khơl adro tagaay vlôh varơuq aklah vlôh ji kơq gưưlh lôôp, đêh dii trôôk pato dayq đơu oh ay heq hok, ji dayh chuh xangưưi klơlh oot.",
  "18": "Vii khơl adro đanưq leh hơu varơuq Lôôk haay, laa Lôôk Wơt Dêh, bơh laa klaak ku kadih oot, ji bơyh apok maat xuum kung adôô, oot pa ôôh aluut pa dêq khơl ahyơơl xuum klêq tuuôq.\n\n\\ts\\*",
  "19": "Bơyh xuum tameem tyauq ku oh ay heq ranưh vlôh truh tôôy dro. kơq nưq, gô hlah hlaak truh oh ay, bơh gô trôôch oh ay jah khôôt xet truh varơuq kaxaay, đơu xarêh xaraat đôôiq dii varơuq xơk.",
  "20": "Kơy Plêêk ku varơuq hrok hrol hnoq joaq ranieq Saa-taan 'lăălq jôôk oh ay talang dayh.\\p\nApôôy vanong kaxaay ku Lôôk haay, laa Lôôk Wơt Dêh Jê-xu, măn dii oh ay.\n\n\\ts\\*\n\\p",
  "21": "Ti-mô-thê, 'wơyq achung varơuq ku gô, kung Lu-si-uut, Ja-sôôn, ji Sô-xi-ba-tê, khơl adro takuul takiel ku gô, atăq apok vôôch hrok oh ay.",
  "22": "Gô, Teek-tiu, manih vlơk thưư apok neq, atăq apok vôôch hrok oh ay đom Lôôk.\n\\ts\\*",
  "23": "Gaai-uut, adro heq tiip mơơy gô ji dêq hloay tayuup vah, atăq apok vôôch hrok oh ay. Ê-ra-tu, jưư jêêt ku theng kôt, kung dii dro oh ay laa Quua-tuu, atăq apok vôôch hrok oh ay.",
  "24": "[Apôôy vanong kaxaay ku Lôôk haay, laa Lôôk Wơt Dêh Jê-xu, măn kung dêq hloay oh ay. A-meen] \\f + \\ft Một số thủ bản có phần nội dung này; nhưng các thủ bản cổ, đáng tin cậy nhất không có câu này. (Xem Rô-ma 16:20). Câu 24 \\f*.\n\n\\ts\\*\n\\q",
  "25": "Apôôy tađnah tađnaak axuq ka Kơy hnoq ik khienq ka oh ay dưk kaalh tyauq Hêêl Kaxaay ku gô ji varơuq padooh taboon Lôôk Wơt Dêh Jê-xu, \n\\q \ntyauq varơuq kahnoq tauq truh varơuq kadook hmưq jah jưư paduu đom tuôôt đom kawah yơơt dalơh hlê 'ngưưng đơơy xanưm,\n\\q",
  "26": "Bơh juneq heq jah kahnoq vlôh, ji bơyh kaluh rahlăăp hliit, tyauq apok patăk dăt  ku Kơy Plêêk đơơy đơơy, heq jah đnooy vlôh ka tôôy tamooi xôq jarooy truh varơuq tameen tyauq ku xuum tuuôq,\n\\ts\\*\n\\q",
  "27": "apôôy tađnah tađnaak axuq ka Kadraq, laa Kơy Plêêk khôôt xet muuyq heq, gamưh Lôôk Wơt Dêh Jê-xu, dong truh đơơy đơơy. A-meen."
}
