{
  "1": "Lunưq, juneq be e xadrah dook leq dêq ka khơl dro măn đom Lôôk Wơt Dêh Jê-xu.",
  "2": "Vii ganuun Kơy Phool Hiel ku varơuq riilh đom Lôôk Wơt Dêh Jê-xu heq wơt xaloch gô klơlh ganuun ku kadrôp maroh ji varơuq kaxêêt.",
  "3": "Bơh đôôiq dii varơuq be dơơp ik ku ganuun, nưq laa đom varơuq ni 'miêh dơơp ravoch kơq xăk xamơk, yôôych Kơy Plêêk, atêq katuôôy patăk kadih Koot Kadraq truh đom ka varơuq dang đaji xăk xamơk kadrôp maroh ji vii kơq kadrôp maroh, Kadraq heq rôôp xadrah kadrôp maroh đom xăk xamơk,",
  "4": "xôq kaluh varơuq hyioh jăk ku ganuun jah dơơp xaleep đom haay, laa khơl adro leh tawaak hooy tyauq xăk xamơk bơh tyauq Kơy Phool Hiel.",
  "5": "Vii khơl adro riilh tyauq xăk xamơk yôôych tabôông muut kaluh varơuq ku xăk xamơk, măn khơl adro tyauq Kơy Phool Hiel yôôych tabôông muut kaluh varơuq ku Kơy Phool Hiel",
  "6": "Bơyh xuum biit ku xăk xamơk laa varơuq kaxêêt, măn xuum biit ku Kơy Phool Hiel laa varơuq riilh ji hrok hrol;",
  "7": "nưq laa vii xuum biit ku xăk xamơk yôôych tachơơl hlê dii Kơy Plêêk, bơyh ni leh chiuq kuul 'lăălq ganuun ku Kơy Plêêk, kơq ni leh e praat xôq dơơp anưq.",
  "8": "Măn khơl adro riilh tyauq xăk xamơk yôôych be hnoq ik dơơp hlah xuum Kơy Plêêk.",
  "9": "Lunưq, oh ay leh măn đom xăk xamơk, đơu laa đom Kơy Phool Hiel, atoh Kơy Phool Hiel ku Kơy Plêêk dong dik măn đom oh ay. Măn atoh kơyq leh e Kơy Phool Hiel ku Lôôk Wơt Dêh, yôôych adro nưq leh aalq manih ku Kadraq.",
  "10": "Wih hlê atoh Lôôk Wơt Dêh măn đom oh ay, yôôych long xăk xamơk laa varơuq kaxêêt vii kơq kadrôp maroh, bơh Kơy Phool Hiel laa varơuq riilh vii kơq varơuq hyioh jăk.",
  "11": "Măn atoh Kơy Phool Hiel ku Kơy heq khienq Lôôk Jê-xu riilh hlê xing aduq kaxêêt đong măn đom oh ay, yôôych Kơy heq khienq Lôôk Wơt Dêh Jê-xu riilh hlê xing aduq kaxêêt kung hnoq kahniq varơuq riilh ka xăk xamơk kuul 'lăălq varơuq kaxêêt ku oh ay, hlê Kơy Phool Hiel Kadraq măn đom oh ay.",
  "12": "Lunưq, wơơy oh ay, haay leh aalq laa adro pơq  lôôkq xăk xamơk xôq riilh tyauq xăk xamơk.",
  "13": "Vii atoh oh ay riilh tyauq xăk xơmơk, oh ay hnoq pheq kaxêêt, măn atoh gamưh Kơy Phool Hiel, oh ay dơơp kaxêêt kaluh varơuq dơơp ku xăk xamơk, yôôych oh ay hnoq riilh.",
  "14": "Vii atoh kơyq jah jarooy hooy gamưh Kơy Phool Hiel ku Kơy Plêêk, khơl adro nưq laa koot ku Kơy Plêêk.",
  "15": "Vii oh ay heq leh nhonq xok yaak ku ka varơuq xapok xôq hlê jarooy truh varơuq 'yôq vraar, bơh oh ay heq nhonq xok Kơy Phool Hiel jah dơơp koot văch, gamưh nưq haay tayh aneq \"A baa, Vaq!\"",
  "16": "Jơq Kơy Phool Hiel dơơp xanưk kung dii danưng koy haay đaneq haay laa koot xaau Kơy Plêêk.",
  "17": "Đơu atoh laa koot xaau, yôôych kung laa dro dưk hlê: muuyq mot laa khơl adro dưk hlê ku Kơy Plêêk, mot kadrơơy laa khơl adro kung achung dưk hlê dii Lôôk Wơt Dêh - atoh haay dong dik chiuq pơơl dii Kadraq xôq haay kung jah tađnah tađnaak dii Kadraq.",
  "18": "Vii gô biit đaneq kaluh jiq jiêh đom katuôôy juneq be taxưnq taso dii tađnah tađnaak jeq jah kahnoq vlôh ka haay.",
  "19": "Bơyh varơuq dêq xuum takô ku prooh araak <strong> đong pa uuk xuum </strong> takôô varơuq kahnoq vlôh ku koot xaau Kơy Plêêk.",
  "20": "Vii <strong>prooh araak</strong> heq biq băt kuul 'lăălq ka varơuq hưư hlơơp, be aalq kadih xuum trôôch, bơh laa vii Kơy heq khienq haay pheq tameen tyauq, gamưh muut varơuq takôô",
  "21": "đaneq<strong>kadih prooh araak</strong>kung hnoq jah wơt vlôh klơlh xăk dơơp xapok ka varơuq hưư hlơơp xôq muut varơuq <strong> rayơơh rayơơy </strong> đom tađnah tađnaak ku koot xauu Kơy Plêêk.",
  "22": "Vii haay xet đaneq <strong>dêq hloay prooh araak</strong> raay tanguh aloo ji gleh glơơl đom jiq jiêh dong truh hngơy neeng.",
  "23": "Lunưq, leh vơơ laa anưq <strong>đơu haay kung anưq,</strong> long e jah raak plaay adroyq dik ku Kơy Phool Hiel - kadih haay kung ta nguh alo đom xăk, đong tuôôy pa uuk takôô jah dơơp koot văch, nưq laa varơuq wơt bla xăk xamơk ku haay.",
  "24": "Vii haay heq jah wơt đom xuum takôô gamưh kajưk dik. Đơu takôô gamưh atoh ik 'yo hloq yôôych be aalq laa takôô gamưh. Vii ekơq takôô gamưh truh varơuq đơu oot hloq ik?",
  "25": "Măn atoh haay takôô gamưh truh varơuq haay koq hloq. yôôych haay đong pa uuk takôô bơơn varơuq wêêt xuum.",
  "26": "Bơh tyauq trôôk dang đanưq, Kơy Phool Hiel kung wăk juup đom varơuq ravoch ku haay. Vii haay leh xet varơuq đơu haay duh apôôy đaji haay đanq pheq dơơp, bơh jơq Kơy Phool Hiel sôôkq sănq apôôy thêq dii kaluh apok alo ook be ik đnooy hlolh vlôh bơơn apok.",
  "27": "Măn Kơy 'yo hloq xuum manih yôôych xet xuum biit ku Kơy Phool Hiel laa luleq, vii Kadraq apôôy thêq tamuut iq trôôch Kơy Plêêk ka khơl vah.",
  "28": "Mot kadrơơy, haay xet đaneq Kơy Plêêk dưk dơơp tôôy varơuq kung dii mamuuyq xôq jarooy truh varơuq tamaq kaxaay jeen ka khơl adro xung xiaq Kơy Plêêk, nưq laa ka khơl adro e jah varơuq tayh tawoyh tyauq iq đinq ku Kadraq.",
  "29": "Vii khơl adro đơu Kadraq heq xet adroyq, yôôych Kadraq kung heq đinq 'miêh xôq dang đaji long lơuq ku Koot Kadraq, xôq ka Koot nưq vlôh jêêk koot ay katuul 'ngưưng oh ay.",
  "30": "Mot kadrơơy, khơl leq đơu Kadraq heq đinq 'miêh, yôôych khơl dro nưq Kadraq kung heq tayh. Ji khơl leq đơu Kadraq heq tayh, yôôych khơl dro nưq Kadraq kung heq tayh hyioh jăk. Măn khơl leq đơu Kadraq heq tayh hyioh jăk, yôôych khơl dro nưq Kadraq kung heq dơơp ăm tađnah tađnaak.",
  "31": "Anưq yôôych, haay hnoq đnooy aleq truh kaluh varơuq neq? Atoh Kơy Plêêk wăk juup ka haay, yôôych kơyq tachơơl hlê haay?",
  "32": "Kadraq dong dik laa Kơy heq leh alaay kadih Koot kadraq, bơh heq pahnăp Koot nưq thêq hlê dêq hloay haay, yôôych kơq kajoq đơu Kadraq hnoq be kahniq ăm tôôy varơuq kung dii Koot nưq ka haay?",
  "33": "Akơyq hnoq rôôp kadrôp tachơơl hlê khơl adro jah rơơlh ku Kơy Plêêk? Kơy Plêêk laa Kơy  xưưng hyioh jăk.",
  "34": "Akơyq laa adro rôôp xadrah? Lôôk Wơt Dêh Jê-xu laa Kơy heq kaxêêt - bơh iaq nưq đnoyq, atêq katuôôy jah khienq riilh hlê, Kơy nưq pheq đnooy măn pi tii akoh ku Kơy Plêêk -  ji Kadraq đong apôôy thêq ka haay.",
  "35": "Akơy hnoq aklah haay vlôh klơlh xung xiaq ku Lôôk Wơt Dêh? Jơq be pơl dal, prêq prơh, rôôp toop, pa ngoot thaal, xăk xok, ngwui hiêmh, long xieh jaoq?",
  "36": "Đaji e apok vlơk đaneq:\" Kakơq Kadraq, 'wot koot chiuq xadrah kaxêêt tuôôt hngơy. 'wot koot biq 'yo đaji trưưu jeen ka varơuq pưk vloch.\"",
  "37": "Lunưq, đom tôôy varơuq nưq, haay rah praat jah jaay gamưh Kơy xung xiaq haay.",
  "38": "Vii gô jah tuuôq kajưk đaneq be e varơuq kaxêêt, long varơuq riilh, be e khơl yaak plêêk, long khơl dưk xanok, long kaluh varơuq juneq, long kaluh varơuq hnoq truh, be e qwuyen da uuh,",
  "39": "long bê jơơt, long bê jaruq, kung be e paq kêê prooh araak leq kadrơơy, hnoq e praat aklah vlôh haay vlôh klơlh xung xiaq ku Kơy Plêêk, laa varơuq măn đom Lôôk Wơt Dêh Jê-xu, Lôôk haay."
}
