{
  "1": "Tôôy adro muuyq pheq tameen tyauq kaluh qwuyen e qwuyen măn tol haay, vii be qwuyen leq e atoh leh bơyh Kơy Plêêk, măn kaluh qwuyen đong e yôôych jah dơơp avlôh xing Kơy Plêêk.",
  "2": "Lunưq, kơyq xôq ni tachơơl hlê qwuyen nưq laa tachơơl hlê apok patăk ku Kơy Plêêk, đơu khơl adro tachơơl hlê nưq hnoq kadih vrơyh xok varơuq xadrah dook ka ni.\n\\ts\\*",
  "3": "Vii khơl hnhư adrơk qwuyen leh aalq laa varơuq yôq vraal đôôi dii varơuq kaxaay, bơh laa ka varơuq xơơk.Măn oh ay trôôch leh huq pheq yôq khơl hnhư drơk qwuyen nưq be? dayh dơơp varơuq kaxaay, yôôych oh ay hnoq nhonq varơuq đnooy kaxaay xing dro adrơk qwuyen,",
  "4": "bơyh vii dro nưq laa xapok ku Kơy Plêêk jarooy truh varơuq kaxaay tamaq ka oh ay. Bơh atoh oh ay dơơp varơuq xơơk , yôôych dayh yôq vraal, vii oot be adrơk xieh muuyq trôôk be e kơq, bơyh oot laa xapok ku Kơy Plêêk , nưq laa manih blaa dook xôq đơơt tôq jaraq jeen ka adro dưk dơơp varơuq xơơk.",
  "5": "Kơq nưq, varơuq kơơn duh laa chiuq tameen tyauq, leh vơơ vii đơơt tôq jaraq, đơu măn vii kơq xuum klaak.\n\n\\ts\\*",
  "6": "Bơyh kung vii varơuq nưq lunưq oh ay noop xơơu; kơq oot laa xapok ku Kơy Plêêk, ranq praat ratuut hloay đôôiq dii kadih varơuq dơơp neq.",
  "7": "Dayh blaa ka tôôy adro varơuq haay e lôôkq oot; xơơu ka adro xok xơơu; phiq ka adro xok phiq; yôq adro đanq pheq yôq; vado adro đanq pheq vado.\n\n\\ts\\*\n\\p",
  "8": "Te pơq lôôkq akơyq paq kêê varơuq kajoq, đêh vlôh xuum xung xiaq đôôiq dii mamuuyq, vii akơyq xiaq manih gah gih yôôych dơơp xleep ganuun.",
  "9": "Vii varơuq neq; \" Koot te liq lôôp kadrôp apuq atrăp, koot te liq păk kaxêêt manih, koot te liq atôôk, koot te liq hmưch trôôch,\" ji atoh măn paq kêê apok patăk leq kadrơơy, yôôych tôôy varơuq nưq jah ruut hlê đom apok neq:\" Koot pheq xiaq manih gah gih ku koot đaji kadih koot.\"",
  "10": "Xuum xung xiaq leh dơơp ra ơơh manih gah gih. Anưq, xung xiaq laa varơuq dơơp xleep ganuun.\n\n\\ts\\*\n\\p",
  "11": "Ji lunưq, vii xet hngơy kawah, đaneq heq truh tuôôy ka oh ay pheq dưk kah xing vik tawool . Bơh juneq varơuq wơơt ku haay heq jeq iaq so dii tuôôy haay đơơu tuuôq.",
  "12": "Klôôy heq tuul mưưng, măn hngơy jeq truh. Anưq, haay dayh ka'lăk kaluh varơuq dơơp ku varơuq kamưng jaluk, yôôych hlưưp xok auu jap xaraal tađnah.\n\\ts\\*",
  "13": "Haay duh tawak hooy dong taxưnq đaji tuul ka hngơy, leh xa hôôch ji vuul weel, leh apuq atrăăp ji bơơyq baa, leh tayaat ji tagliêh yarơơ.",
  "14": "Wiit hlê, dayh hlưưp xok Lôôk, laa Lôôk Wơt Dêh Jê-xu, ji te dưk dơơp tyauq xôq vih drooyq ku xăk xamơk awih truh kaluh hmưch trôôch.\n\n\\ts\\*"
}
